Fushatë për zgjedhjet serbe në Mitrovicë – situata e tensionuar
Qeveria e Kosovës e gatshme të bisedojë me qytetarët serbë në veri
Partia Përparimtare serbe, bëri thirrje sot për mbajtjen e zgjedhjeve lokale të Serbisë edhe në Kosovë, duke nënvizuar se mos mbajtja e tyre do të thoshte heqje dorë nga Kosova. Drejtuesit e kësaj partie i bënë këto komente në një tubim në veriun e Mitrovicës të banuar me shumicë serbe, duke kritikuar pushtetin aktual në Serbi, për mëdyshjet rreth mbajtjes apo jo të zgjedhjeve lokale edhe në Kosovë. Paralajmërimi i mbajtjes së këtyre zgjedhjeve edhe në Kosovë, kishte nxitur reagime të ashpra të institucioneve të Prishtinës, që e cilësojnë mbajtjen e zgjedhjeve lokale serbe si cenim të sovranitetit të Kosovës. Ato janë kundërshtuar edhe nga institucionet ndërkombëtare, ndërsa po kërkohen rrugë për të mundësuar votimin e qytetarëve serb për zgjedhjet e përgjithshme meqë parimi i dyshtetësisë atyre u garantohet me Kushtetutën e Kosovës. Ndonëse ende nuk ka një vendim zyrtar, qeveritarët serbë kanë paralajmëruar se mund të heqin dorë nga organizimi i zgjedhjeve lokale në Kosovë për shkak të, siç thuhet, pamundësisë së realizimit të një synimi të tillë. Kryetari i Partisë Përparimtare serbe, Tomislav Nikolic i cili njëherësh është kandidat për president të Serbisë tha sot se nuk do të respektojë asnjë marrëveshje që është arritur në bisedimet e ndërmjetësuara nga Bashkimi Evropian e që janë në dëm të Serbisë dhe u angazhua për, siç tha, respektimin e kushtetutës së saj që Kosovën e cilëson si pjesë të shtetit serb. Tubimi në të cilin është bërë thirrje kundër pavarësisë së Kosovës, u mbajt në një periudhë tensionesh në atë zonë të banuar me shumicë serbe Gjendja në veriun e Mitrovicës vazhdon të jetë e tensionuar, ndonëse autoritetet thonë se situata është me e qetë pas incidentit të fundit, ku humbi jetën një shqiptar dhe u plagosën dy nga fëmijët e tij. Qytetarët shqiptarë që jetojnë në veriun e qytetit, kanë bërë thirrje për shtim të masave të sigurisë. Presidentja e Kosovës, Atifete Jahjaga, ka filluar sot një seri takimesh me drejtues vendas e ndërkombëtarë të mekanizmave të sigurisë, në përpjekje të, siç thuhet, bashkërendimit të veprimeve institucionale pas zhvillimeve të fundit në veriun e Kosovës dhe për të diskutuar rrugët e veprimeve në funksion të shtendosjes së situatës në veri. Situata në atë zonë është vlerësuar e rëndë nga institucionet vendase e ndërkombëtare dhe nga partitë politike. Lëvizja Vetëvendosje ka kërkuar seancë të jashtëzakonshme të Parlamentit, por edhe shpalljen e gjendjes së jashtëzakonshme në Mitrovicë. Kryesia e Parlamentit refuzoi sot një kërkesë të tillë. Krahas vlerësimeve të gjendjes në atë zonë, diplomatët perëndimorë i kanë bërë thirrje Prishtinës që të hartojë, siç është thënë, një qasje gjithëpërfshirëse për veriun e Kosovës, ndërsa gjithnjë e më shpesh po përmendet mundësia që të fillojnë bisedime të veçanta për këtë çështje, por pas zgjedhjeve presidenciale, parlamentare e lokale të Serbisë që do të mbahen me 6 maj. Zëvendës kryeministri i Kosovës Hajredin Kuçi tha sot se rregullimi i brendshëm i Kosovës nuk mund të jetë pjesë e kurrfarë bisedimesh me Beogradin. “”, tha ai. Zoti Kuqi i bëri këto komente pas takimit me përfaqësuesit e Luginës së Preshevës, të cilët i ka siguruar se Kosova do të mbështesë shqiptarët e asaj zonë për ruajtjen e identitetit të tyre kombëtar. “”, tha zoti Kuqi. Ndërkaq, nënkryetari i komunës së Bujanocit, Nagip Arifi, tha se trajtimi i serbëve në Kosovë dhe shqiptarëve në komunat jugore të Serbisë duhet të jetë i njëjtë. “”, tha zoti Arifi.